O gascón se divide en diversos subdialectos entre os qualos domina a ran normativo la variedat biarnesa u biarnés (que en muitos aspectos presenta más peculiaridatz que l'aleixan d'o lenguadociano). As parlas pirenencas presentan atras tendencias particulars como l'articlo pirenenco eth (femenín era), y localment, especialment en aranés, a conservación de l'[a] final atona y os plurals femenins en [es] (l'aranés ha adoptato la normativa occitana cheneral —l'alibertina— que puede transcribir belas particularidatz locals).